cyanic-selkie/wikianc huggingface dataset:
இரா. வை. கனகரத்தினம்
'''இரா. வை. கனகரத்தினம்''' (23 ஆகத்து 1946 – 24 மே 2016) இலங்கைத் தமிழ் பேராசிரியரும், ஆய்வாளரும், எழுத்தாளரும் ஆவார். சைவ சமயம், நாட்டுப்புற இலக்கியம் ஆகிய துறைகளில் ஏராளமான ஆய்வுக் கட்டுரைகளும், நூல்களும் எழுதி வெளியிட்டுள்ளார்.
ஆரம்பகால வாழ்க்கை
யாழ்ப்பாண மாவட்டம், நெடுந்தீவில் இராமநாதர் வைத்திலிங்கம், சிவகாமிப்பிள்ளை ஆகியோருக்குப் பிறந்த கனகரத்தினம் நெடுந்தீவு கோட்டைக்காடு மகேசுவரி வித்தியாசாலை, நெடுந்தீவு சைவப்பிரகாச வித்தியாசாலை, யாழ்ப்பாணம் முத்துத்தம்பி வித்தியாசாலை, செங்குந்த இந்துக் கல்லூரி ஆகியவற்றில் கல்வி பயின்றார். 1968 இல் கொழும்புப் பல்கலைக்கழகத்தில் இளங்கலைப் பட்டமும், பின்னர் முதுகலைப் பட்டமும் பெற்றார்.
பணி
1975 முதல் 1980 வரை களனிப் பல்கலைக்கழகத்தில் விரிவுரையாளராகப் பணியாற்றினார். 1980 இல் பேராதனைப் பல்கலைக்கழகத்தில் விரிவுரையாளராக இணைந்து, 1999 இல் தமிழ்த் துறைப் பேராசிரியரானார். கிழக்குப் பல்கலைக்கழகத்தில் வருகைதரு பேராசிரியராகவும் பணியாற்றியுள்ளார்.
மறைவு
பேராசிரியர் இரா. வை. கனகரத்தினம் யாழ்ப்பாணத்தில் சாலை விபத்து ஒன்றில் சிக்கி யாழ்ப்பாண மருத்துவமனையில் அனுமதிக்கப்பட்ட பின்னர் 2016 மே 24 செவ்வாய்க்கிழமை மாரடைப்பால் காலமானார்.
வெளி இணைப்புகள்
பகுப்பு:1946 பிறப்புகள் பகுப்பு:2016 இறப்புகள் பகுப்பு:யாழ்ப்பாணத்து நபர்கள் பகுப்பு:நெடுந்தீவு நபர்கள் பகுப்பு:ஈழத்து எழுத்தாளர்கள் பகுப்பு:ஈழத்துத் தமிழறிஞர்கள்
இதய மின்கடத்துகை ஒருங்கியம்
இதய மின்கடத்துகை ஒருங்கியம் (Electrical conduction system of the heart) என்பது இதயத்தின் தசைப்பகுதிகளுக்கு மின்னோட்டம் மூலம் சமிக்ஞையை அனுப்பி இதயத்தசையை சுருங்கவைக்கும் திறனுடைய சிறப்பு இதயத்தசை உயிரணுக்களின் தொகுப்பைக் குறிக்கின்றது. இதயத்தின் இயக்கம் இதயத் தசைகளால் ஏற்படுகின்றது. இதயத்தின் சுருங்கலையும் விரிவடைதலையும் சீரான நிலையில் பேணுவதற்கென சிரைப்பைச்சோணைக் கணு (Sinoatrial node),   மேற்கீழறைக் கணு, கிசுவின் கட்டு மற்றும் அதனது கிளைகள், பேர்கிஞ்சி இழைகள் ஆகிய சிறப்பு இதயத்தசை உயிரணுத் தொகுதிகள் காணப்படுகின்றன.
ஆரோக்கியமான இதயம் நிமிடமொன்றிற்கு 70 - 90 தடவைகள் துடிக்கின்றது. சீரான இதயத்துடிப்பைப் பேணும் மின்கடத்துகை ஒருங்கியத்தில் முதன்மையானது சிரைப்பைச்சோணைக் கணு ஆகும். இது வலது இதய மேலறையில் மேற்பெரு நாளம் திறக்கும் இடத்தின் அருகாமையில் அமைந்துள்ள, முளையவியல் மீதி அமைப்பான சிரையப்பைப் (sinus venarum) பகுதியில் அமைந்துள்ளது (அதனால் சிரைப்பைச்சோணைக் கணு எனப் பெயரீடு பெற்றது ). சிரைப்பைச்சோணைக் கணுவில் தொடங்கும் மின்சமிக்ஞைக் கணத்தாக்கவிசை இதயத்தின் பல்வேறு பகுதிகளுக்கு சீரான ஓட்டத்தில் பரவுகின்றது. இதன் காரணமாக முதலில் வலது, இடது இதய மேலறைகளும் அதன் பின்னர் கீழறைகளும் சுருங்குகின்றன. மேல் மற்றும் கீழ் இதயவறைகளுக்கு இடையேயான சுருங்கலில் உள்ள கால இடைவெளியானது இதய மேலறைகளில் இருந்து கீழறைகளுக்கு குருதி செலுத்தப்படுவதற்கு இன்றியமையாதது.
உசாத்துணைகள்
பகுப்பு:இதய உடற்கூற்றியல்
கீதா (நடிகை)
கீதா என்பவர் ஓர் தென்னிந்தியத் திரைப்பட நடிகை ஆவார். தெலுங்கைத் தாய்மொழியாகக் கொண்ட கீதா, தமிழ்த் திரைப்படமான பைரவியில் நடித்தார். பின்னர், பல்வேறு தமிழ், தெலுங்கு, மலையாளம் ஆகிய மொழிப் படங்களில் நடித்துள்ளார்.
வாழ்க்கைக் குறிப்பு
பள்ளிக் கல்வியை பெங்களூரு பின்னீட் கல்லூரியில் கற்றார். சென்னையிலும் சில காலம் கல்வி கற்றார். 1997 ல் ஒரு சார்ட்டெர்ட் அக்கௌண்டன்டான வாசனை திருமணம் செய்துகொண்டார். தற்போது நியூயோர்க்கில் வசிக்கிறார்.
திரை வாழ்க்கை
1978 ஆம் ஆண்டில் கீதா திரைத்துறையில் நுழைந்தார். பைரவி என்னும் முதல் தமிழ்த் திரைப்படத்தில் நடித்தார். இதில் ரஜினியின் சகோதரியாக நடித்தார். நிறைய மலையாளத் திரைப்படங்களிலும் நடித்துள்ளார். பஞ்சாக்னி என்னும் திரைப்படம் தொடங்கி 200 திரைப்படங்களில் நடித்துள்ளார். 1997 ல் கீதா திருமணத்தின் காரணமாக, பல காலம் நடிக்கவில்லை. பின்னர், சந்தோஷ்‌ சுப்ரமணியம் என்னும் தமிழ்த் திரைப்படத்தில் நடித்தார்.
ஜி. ஆர். டி. பொறியியல் மற்றும் தொழில்நுட்ப கல்வி நிறுவனம்
'''ஜி. ஆர். டி இன்ஸ்டிடியூட் ஆப் இன்ஜினியரிங் அண்ட் டெக்னாலஜி''' (GRT Institute of Engineering and Technology) என்பது இந்தியாவின், தமிழ்நாட்டின், திருவள்ளூரில் உள்ள ஒரு பொறியியல் கல்லூரி ஆகும். இந்த கல்லூரி சென்னை அண்ணா பல்கலைக்கழகத்துடன் இணைவுபெற்றுள்ளது.
வரலாறு
பி. கே. ஆர் பொறியியல் மற்றும் தொழில்நுட்பக் கல்லூரி 2008 இல் நிறுவப்பட்டது. இப்போது ஜி. ஆர். டி குழும கல்வி நிறுவனங்களால் இது நிர்வகிக்கப்படுகிறது. இக்கல்லூரியானது பொறியியல் மற்றும் மேலாண்மையியலில் இளநிலை மற்றும் முதுநிலை படிப்புகளை வழங்குகிறது. இது சென்னை அண்ணா பல்கலைக்கழகத்துடன் இணைவுபெற்ற ஒரு சுய நிதிக் கல்லூரி ஆகும். இது ஏஐசிடிஇ- ஆல் அங்கீகரிக்கப்பட்டுள்ளது.
குறிப்புகள்
பகுப்பு:தமிழ்நாட்டு பொறியியல் கல்லூரிகள் பகுப்பு:Coordinates on Wikidata பகுப்பு:திருவள்ளூர் மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள்
இது ஒரு புத்தகம் அல்ல
.கெரி ஸ்மித் எழுதிய இது ஒரு  புத்தகம் அல்ல (This is Not a Book) என்னும் நூல் 2009 இல் வெளியிடப்பட்டது. இது ஒரு சாதாரண புத்தகம் அல்ல, ஏனென்றால்  வாசகர் இல்லாமல் இந்த புத்தகம்  இல்லை. புத்தகத்தில் ஏறக்குறைய எதுவும் எழுதப்படவில்லை, அதனால் வாசகரே உள்ளடக்கத்தையும் ,முடிவுகளையும் தீர்மானிப்பர். இந்த புத்தகத்தின் நோக்கம் பெட்டிக்கு வெளியில் யோசித்து கற்பனை செய்ய கற்றுக்கொள்வதாகும். இந்த புத்தகத்தில் முக்கிய கேள்வி: இது ஒரு புத்தகம் இல்லையென்றால், இது  என்ன? என்ற கேள்விக்கு பதில் வாசகரே தீர்மானிப்பர்.
கெரி ஸ்மித் எழுதிய இது ஒரு புத்தகம் அல்ல என்னும் நூல்  பத்திரிகை  தர்மத்தை    உடைந்து,  வாசர்களின் மன ஆர்வத்தின்      எல்லையை அதிகரிக்கிறது. அல்லது புத்தகத்தின் நகலை இழந்துவிடக்கூடிய  சூழலை குறைப்பதுடன் வாசகர்களின்   எண்ண ஓட்டத்திற்கே   கொண்டு செல்கிறது       உதாரணமாக, ஒரு வேலையை விட்டுவிட்டு, இது ஒரு புத்தகம் எழுதப்படாத ஒரு நாளில் விட்டுவிட்டு, என்ன நடக்கிறது என்பதைப் பார்க்கவும். மற்றவர்கள் கேட்கக்கூடிய உரத்த குரலைப் படியுங்கள் என்று மற்றொருவர் கூறுகிறார். மற்றவர்களுக்கு முன்பாக வேடிக்கையாகத் தேடும் ஆபத்து சில சவாலாக உள்ளது, அல்லது வாசகர் எப்பொழுதும் செய்ய விரும்பிய ஒன்றைச் செய்ய வேண்டும். ஒவ்வொரு வேலையும் இது ஒரு புத்தகம் இருக்கக்கூடாது என்று ஒரு விஷயத்தை உங்களுக்கு காட்டுகிறது.
வணக்கங்களே
"சீரற்ற நிகழ்வு" என்பது மாசெல் டுச்சம்பிற்கு ஒரு மரியாதையாகும், "சாளரம்" யோகோ ஓனோவுக்கு ஒரு மரியாதையாக உள்ளது, "வாய்ப்பு அறுவை சிகிச்சை" ஜான் கேஜ், "புதிர்" மற்றும் "இரகசிய ஆவணம்" ஆகியோருக்கு ஒரு மரியாதை என்பது Oulipo க்கு ஒரு மரியாதை. அதிகாரத்துவம் "என்பது ஜோஸ் சரமாகோவுக்கும்" பிரயாணம் "பாஸ் ஜான் ஆடருக்கும் ஒரு மரியாதை.
குறிப்புகள்
பகுப்பு:கனடிய புத்தகங்கள்
மைக்ரோசாப்டினால் சான்றிதழ் அளிக்கப்பட்ட வல்லுனர்கள்
மைக்ரோசாப்டினால் சான்றிதழ் அளிக்கப்பட்ட வல்லுனர்கள் மைக்ரோசாப்டினால் இணையமூடாக நடைபெறும் தேர்வுகளில் வெற்றி பெற்றவர்கள் ஆவர்.
மைக்ரோசாப்டினால் சான்றிதழ் அளிக்கப்பட்ட வல்லுனர்கள் (MCP) ஆவதற்கு ஆகக் குறைந்தது மைக்ரோசாப்டின் ஓர் பரீட்சையிலேனும் சித்தியடைந்திருத்தல் வேண்டும்.
MCP பல்வேறு பட்ட பல்வேறு துறைகளில் சான்றிதழ் அளித்து வருகின்றது. இவ்வாறு சான்றிதழ்களைப் பெறுவதற்குத் தொடர்ச்சியாக பல பரீட்சைகளில் சித்தியடைய வேண்டும். பிரபலான சான்றிதழ்களாவன MCP, மைக்ரோசாப்ட் சான்றிதழ் அளிக்கப் பட்ட சிஸ்டம் பொறியியலாளர்கள் (எஞ்ஜினியர்ஸ்), மைக்ரோசாப்டினால் சான்றிதழ் அளிக்கப் பட்ட தகவற் தள நிர்வாகிகள் போன்றவையாகும். இதுபற்றிய விபரங்களை மைக்ரோசாப்டின் உத்தியோகபூர்வ கல்விகற்கும் இணையத்தளத்தில் பார்வையிடலாம்.
சிலவேலைகளிற்குப் பெரும்பாலும் இயங்குதளம் தொடர்பாக அறிவதற்கு MCP சான்றிதழ்களை விரும்புகின்றார்கள். இதனைப் போன்றே பிரபலமான நிறுவனங்களான சண்மைக்ரோ சிஸ்டம், ரெட்ஹட், சிஸ்கோ போன்ற நிறுவனங்களும் சான்றிதழ்களை வழங்கி வருகின்றன.
அமெரிக்க மற்றும் ஐரோப்பிய நாடுகளில் பரீட்சைக் கட்டணமானது 125 அமெரிக்க டாலர்கள் ஆகும். இலங்கையில் இதன் பரீட்சைக் கட்டணமானது 50 டாலர்கள் ஆகும். இப்பரீட்சையானது 2-3 மணித்தியாலங்கள் நீடிக்கும் இதில் 50 முதல் 90 வரையான கேள்விகளிற்கு விடையளிக்க வேண்டும். இதில் பல்தேர்வு வினாக்கள், இழுத்துக் கொண்டு போடுதல் (drag and drop), தீர்வுகளை உருவாக்கும் வினாகள் அடங்கியிருக்கும்.
மைக்ரோசாப்ட் அக்டோபர் 2005 இல் அதன் பரீட்சைகளை மீள் புனருதாரணம் செய்து மூன்று படிகளூடான பரீட்சையாக மாற்றியமைத்தது.
மைக்ரோசாப்ட்டினால் சான்றிதழ் அளிக்கப்பட்ட சிஸ்டம் பொறியியலாளர்கள்
மைக்ரோசாப்ட்டினால் சான்றிதழ் அளிக்கப்பட்ட சிஸ்டம் பொறியியலாளர்கள் (MCSE) இதுவே மைக்ரோசாப்டின் நன்கு பிரபலான தேர்வாகும். இத் தேர்வானது வர்தகத் தேவைகளைக் கண்டறிந்து அலசி ஆராய்ந்து, தீர்வுகளை வடிவமைத்து நடைமுறைப் படுத்துவதாகும். 2006 ஆம் ஆண்டுப் படி MCSE பரீட்சைகள் விண்டோஸ் 2000 மற்றும் விண்டோஸ் 2003 சேவர் இரண்டு பாதைகளூடாக இருவேறு பட்ட பரீட்சைகள் மூலம் அடையலாம்.
மைக்ரோசாப்டினால் சான்றிதழ் அளிக்கப்பட்ட பிரயோகங்களை விருத்தி செய்பவர்
மைக்ரோசாப்டினால் சான்றிதழ் அளிக்கப்பட்ட பிரயோகங்களை விருத்தி செய்பவர் (MCAD) ஓர் ஆரம்பகட்ட நிரல்லாக்கரின் சான்றிதழாகும். பெரும்பாலானவை மைக்ரோசாப்டின் .நெட் (Microsoft .NET) அபிவிருத்தி தொடர்பானதாகும்.
மைக்ரோசாப்டினால் சான்றிதழ் அளிக்கப்பட்ட தீர்வுகளை விருத்தி செய்பவர்
மைக்ரோசாப்டினால் சான்றிதழ் அளிக்கப்பட்ட தீர்வுகளை விருத்தி செய்பவர் (MCSD) சான்றிதழே மைக்ரோசப்டின் நிரலாக்கலில் வழங்கப் படும் அதியுயர் சான்றிதழாகும்.
மேலும் காண்க
சிஸ்கோ தொழில்நுட்ப தேர்வுகள்
பகுப்பு:மைக்ரோசாப்ட்
微软认证
மாஹ்மரா சட்டமன்றத் தொகுதி
மாஹ்மரா சட்டமன்றத் தொகுதி (Mahmara Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது ஜோர்ஹாட் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
இந்திய சட்டமன்றத் தேர்தல்கள் 2013
இந்தியாவின் கர்நாடகா, தில்லி, திரிபுரா, இராஜஸ்தான், நாகலாந்து, மிசோரம், மேகாலயா, சத்தீசுகர் மற்றும் மத்தியப் பிரதேசம் ஆகிய ஒன்பது மாநிலங்கள் அரசுகளின் ஆட்சிகாலம் 2013ம் ஆண்டில் முடிவடைவதால், மேற்படி மாநிலங்களுக்கு தேர்தல் அறிவிக்கப்பட்டு, நடந்து முடிந்தது.
மேகாலயா
1481473 வாக்காளர்களைக் கொண்ட மேகாலயா மாநிலத்தில் 21வது சட்டமன்ற தேர்தல், 2013ம் ஆண்டு பிப்ரவரி 23ம் நாள் தேர்தல் நடந்தது. இத்தேர்தலில், 88விழுக்காடு வாக்குகள் பதிவானது. தேர்தலின் வாக்கு எண்ணிக்கை பிப்ரவரி 28ம் நாள் நடைபெற்றது. இதில் இந்திய தேசிய காங்கிரசு, அதிக தொகுதிகள் வென்று ஆட்சியமைத்தது.
தேர்தல் முடிவுகள்
நாகாலாந்து
1198449 வாக்காளர்களைக் கொண்ட நாகாலாந்து மாநில சட்டமன்ற தேர்தல், 2013ம் ஆண்டு பிப்ரவரி 23ம் நாள் தேர்தல் நடந்தது. இத்தேர்தலில், 83விழுக்காடு வாக்குகள் பதிவானது. தேர்தலின் வாக்கு எண்ணிக்கை பிப்ரவரி 28ம் நாள் நடைபெற்றது. இதில் நாகா மக்கள் முன்னனி, அதிக தொகுதிகள் வென்று ஆட்சியமைத்தது.
தேர்தல் முடிவுகள்
கர்நாடகா
224 சட்டமன்ற தொகுதிகள் கொண்ட கர்நாடகாவின் 14வது சட்டமன்ற தேர்தல், 2013ம் ஆண்டு மே 5ம் நாள் நடந்தது. இத்தேர்தலில், 66.81விழுக்காடு வாக்குகள் பதிவானது. தேர்தலின் வாக்கு எண்ணிக்கை மே 8ம் நாள் நடைபெற்றது. இதில் இந்திய தேசிய காங்கிரசு, அதிக தொகுதிகள் வென்று ஆட்சியமைத்தது.
தேர்தல் முடிவுகள்
தில்லி
தேர்தல் முடிவுகள்
ராஜஸ்தான்
4கோடி வாக்காளர்களைக் கொண்ட ராஜஸ்தான் சட்டமன்றத் தேர்தல் 2013, திசம்பர் 1ம் நாள் நடந்தது. இத்தேர்தலில், 74விழுக்காடு வாக்குகள் பதிவானது. 2013 திசம்பர் 8ம் நாள், வாக்கு எண்ணிக்கையின் முடிவில், பாரதிய ஜனதா கட்சி பெரும்பான்மையான இடங்களை கைப்பற்றி ஆட்சியமைத்தது.
தேர்தல் முடிவுகள்
மேற்கோள்கள்
பகுப்பு:இந்தியச் சட்டமன்றத் தேர்தல்கள் பகுப்பு:மேற்கோள் வழு-Defined multiple times
தாஜ் எக்ஸோடிகா ஹோட்டல் மற்றும் ரிசோர்ட்
இந்தியாவின் கோவாவில் அமைந்துள்ள பெனௌலிம் கடற்கரையில் தாஜ் எக்ஸோடிகா கோவா மற்றும் ரிசோர்ட் அமைந்துள்ளது. இது தாஜ் ஹோட்டல்களின் குழுமத்தில் ஒரு ஹோட்டலாகும். கோவா கடற்கரைகளில் தென்மேற்குப் பகுதியில் அமைந்துள்ளது. கோவாவின் மதிப்புமிக்க உயர்-ரக ஐந்து நட்சத்திர ஹோட்டல்களுள் தாஜ் ஹோட்டலும் ஒன்று. அமைதியாக பொழுதினைக் கழிக்க சிறந்த ஹோட்டலாக இந்த ஹோட்டல் கருதப்படுகிறது. ஆறு ஏக்கரில் அமைந்துள்ள தோட்டம், சிறப்பான ஹோட்டல் வடிவமைப்பு, பரந்த நிழலைப் பரவச் செய்யும் தாழ்வாரப் பகுதிகள் என பலதரப்பட்ட வித்தியாசமான சூழல்களின் மூலம் அமைதியான மனநிலையினை உருவாக்கும் வகையில் ஹோட்டல் அமைந்துள்ளது. அத்துடன் விருந்தினர்களுக்கு அங்கு தங்கியிருக்கும் நாட்களை தொடர்ந்து நினைவிருக்கும்படியான அமைப்பினை தாஜ் நிறுவனம் செய்துள்ளது.
தாஜ் ஹோட்டல்களின் குழுமத்தினால் இதன் மேலாண்மை கவனிக்கப்பட்டு வருகிறது. சுமார் 136 அறைகளும், நான்கு சூட்களும் இந்த ஹோட்டலில் உள்ளன.
இருப்பிடம்
தாஜ் எக்ஸோடிகா தெற்கு கோவாவின், பெனௌலிம் கடற்கரையில் அமைந்துள்ளது. வர்கா கடற்கரை (6 கிலோ மீட்டர்) மற்றும் கோவ்லா கடற்கரை (5 கிலோ மீட்டர்) போன்றவை அருகிலுள்ள பார்ப்பதற்குரிய இடங்களாகும். இந்த ஹோட்டலுக்கு அருகில் அமைந்துள்ள போக்குவரத்து வசதிகள் பின்வருமாறு:
டபோலிம் விமான நிலையம் – 25 கிலோ மீட்டர் / 45 நிமிடங்கள்
வேம்பு ரயில் நிலையம் – 7-8 கிலோ மீட்டர் / 15-18 நிமிடங்கள்
அடிப்படை வசதிகள்
கம்பியில்லா இணையச்சேவை, குளிரூட்டப்பட்ட அறை, உணவகம், பார், காஃபி, அறைச் சேவை, இணைய வசதி, வணிக மையம், நீச்சல் குளம் மற்றும் உடற்பயிற்சி மையம் ஆகியவை அடிப்படை வசதிகளாக இங்கு வழங்கப்படுகின்றன.
அடிப்படை அறை வசதிகள்
குளிரூட்டப்பட்ட அறை வசதி மற்றும் துயில் எழ உதவும் வசதி போன்றவை இங்கு அடிப்படையாக வழங்கப்படுகிறது.
உணவு மற்றும் குடிபானங்கள்
பார், உணவகம், பொதுவான இருப்பிடம் மற்றும் காஃபி ஷாப் ஆகியவை இங்கு அளிக்கப்படும் வசதிகள் ஆகும்.
இதர வசதிகள்
கடைவீதி, கூட்ட அரங்கு வசதிகள், வணிகச் சேவைகள், மாநாட்டு அறைகள், இலவச செய்தித்தாள், முடி உலரவைப்பான் மற்றும் தொலைபேசி சேவைகள் போன்றவை இங்கு வழங்கப்படும் இதர வசதிகள் ஆகும்.
ஆர்மோனியா
ஆர்மோனியா (Harmonia, ; Ἁρμονία), பண்டைய கிரேக்க இலக்கியங்களில் கூறப்படும் ஓர் இறவாத பெண் கடவுள் ஆவார். இவர் ஒற்றுமை மற்றும் நல்லிணக்கம் ஆகியவற்றின் கடவுளாகத் திகழ்கிறார். இவருக்கு இணையான உரோமைக் கடவுள் கான்கோர்டியா. இவருக்கு எதிரான குணம் கொண்ட கிரேக்க கடவுள் [[இரிஸ் (தொன்மவியல்)|ஏரிசு, (உரோமைக் கடவுள் இரிசு). இவருடைய உடன்பிறப்புகள் எரோசு, குபிட், பிலேகியாசு, ஆதிரெத்தியா, மற்றும் போபோசு, தெய்மோசு இரட்டையர்கள் ஆகியோராவர். இவரது பெற்றோர் அப்ரோடிட் (காதலின் கடவுள்), ஏரெசு (போரின் கடவுள்) ஆகியோராவர்.
தாஜ் எக்ஸோடிகா ஹோட்டல் மற்றும் ரிசோர்ட்
மறு உருவாக்க சேவைகள்
குழந்தைகள் நீச்சல் குளம், உடற்பயிற்சி செய்யும் இடம், முடிதிருத்துமிடம், மற்றும் வெளிப்புற நீச்சல் குளம் போன்றவை இங்கு அளிக்கப்படும் வசதிகள் ஆகும்.
ஆர்மோனியா
ஆர்மோனியாவின் அட்டிகை
"ஆர்மோனியாவின் சபிக்கப்பட்ட அட்டிகை" என்பது ஒரு புகழ்பெற்ற பழங்காலக் கதையாகும். சியுசு கடவுள் ஆர்மோனியவிற்கு கட்மசு என்பவரைத் தந்தார். அவர்கள் இருவரின் திருமணத்தன்று கடவுள்கள் அனைவரும் வந்து வாழ்த்தினர். அப்போது எப்பெசுடசு கடவுள் ஆர்மோனியாவிற்குக் கல்யாண பரிசாக ஒரு மேலங்கி மற்றும் அட்டிகை ஆகியவற்றைத் தந்தார். அந்த அட்டிகை ஆர்மோனியாவின் அட்டிகை என்று அழைக்கப்படுகிறது. அதை அணிந்த அனைவருக்கும் துரதிருஷ்டம் வந்தது. சில கதைகளில் ஆர்மோனியா அந்த அட்டிகையை அப்ரோடிட் அல்லது எராவிடம் இருந்து பெற்றதாகவும் கூறப்படுகிறது.
பகுப்பு:கிரேக்கக் கடவுளர்
தாஜ் எக்ஸோடிகா ஹோட்டல் மற்றும் ரிசோர்ட்
பயணச் சேவைகள்
பயண உதவிகள், இலவச வாகன நிறுத்துமிடம், வாகன நிறுத்துமிடம் போன்றவை இங்கு அளிக்கப்படும் வசதிகள் ஆகும்.
ஹோட்டல் வசதிகள்
24 மணிநேர பாதுகாப்பு வசதி, வரவேற்பு பகுதி போன்றவை இங்கு அளிக்கப்படும் வசதிகள் ஆகும்.
குறிப்புகள்
பகுப்பு:இந்திய உணவு விடுதிகள்‎
கூடங்குளம் அணுமின் நிலையம்
கூடங்குளம் அணுமின் நிலையம், தமிழ் நாட்டில், திருநெல்வேலி மாவட்டத்தில், கூடங்குளத்தில் இந்திய அணுமின் கழகத்தின் நிருவாகத்தில் ரஷ்ய நாட்டின் உதவியுடன் உருவாகிய அணுமின் நிலையமாகும்.
வரலாறு
இத்திட்டத்திற்கான ஒப்பந்தத்தினை அன்றைய இந்தியப் பிரதமர் ராஜீவ் காந்தியும், ரஷ்ய நாட்டுப் பிரதமர் மிக்கைல் கொர்பசோவும் 1988 ஆம் ஆண்டில் கையெழுத்திட்டனர். ஆனால் ரஷ்யா பல நாடுகளாக பிரிந்து போனதனாலும், இந்தியா அணுக்கரு வழங்குவோர் குழுமத்தின் ஒப்புதல் பெறவில்லை என்ற காரணத்திற்காக அமெரிக்கா அதற்கு எதிர்ப்பு தெரிவித்ததாலும், இத்திட்டம் பத்தாண்டுகளுக்கு கிடப்பில் கிடந்தது. பிறகு இந்த திட்டத்தை செயல்படுத்துவதற்கான ஆக்கபூர்வமான ஒப்பந்தம் 2001 ஆம் ஆண்டில் கையெழுத்தானது, இதற்கான திட்ட மதிப்பீடு சுமார் 3.5 பில்லியன் (₹13615 கோடி) அமெரிக்க டாலராகும்.
இந்தியாவின் பாதுகாப்பைக் கருத்தில் கொண்டு இங்கு ஒரு கடற்படை தளத்தை உருவாக்க அரசு திட்டமிட்டுள்ளது. இதன் அடிப்படையில் ஜனவரி 14, 2004 அன்று இங்கு ஒரு சிறிய துறைமுகத்தை நிறுவினார்கள். கடல் வழியாக வரும் அணுமின் நிலையத்திற்கான பாகங்களை இந்த துறைமுகம் வழியாக கொண்டு வந்து 1.5 கிலோ மீட்டர் தூரத்தில் அமைந்த அணுமின் நிலையத்திற்கு கொண்டு வந்தார்கள். அதற்கு முன் தூத்துக்குடி துறைமுகத்தில் இருந்து சாலை வழியாக பாகங்களைக் கொண்டு வர வேண்டிய கட்டாயம் இருந்தது, இந்த வழி கரடு முரடாக இருந்ததால், சில பாகங்கள் பழுதடைந்ததுடன், போக்குவரத்துச் சிக்கல்களால் கால தாமதமும் ஏற்பட்டது.
2008 ஆம் ஆண்டில் கூடுதலாக மேலும் ஆறு அணுமின் உலைகளை இங்கு உருவாக்க இந்திய அணுமின் கழகம் ரஷ்ய நாட்டுடன் உடன்படிக்கை செய்து கொண்டுள்ளது. இதன் அடிப்படையில், ரஷ்யா 1170 மெகா வாட் அணுமின் திறன் கொண்ட நான்கு நான்காம் தலைமுறை WER1200 வகை அணுமின் உலைகளை வழங்கும். இந்தியா இப்பொழுது அணுக்கரு வழங்குவோரின் குழுமத்தின் ஒப்புதலும் பெற்றுள்ளதால், இந்தியாவில் மேலும் அணுமின் நிலையங்கள் மூலமாக மின்சாரத்தை உற்பத்தி செய்து வழங்குவதில் தடைகள் இருக்காது.
அணு உலைக்கு மக்களின் எதிர்ப்பு
துவக்கத்தில் இருந்தே அணு உலைக்கான எதிர்ப்பு ஓரளவு இருந்து வந்தாலும், அண்மையில் சப்பான் நாட்டில் புக்குஷிமா டா இச்சி அணு ஆலையில் நடந்த அணு உலை விபத்து காரணமாக ஏற்பட்ட விழிப்புணர்வு மற்றும் சப்பான், செருமனி போன்ற நாடுகள் தங்கள் அணு உலைகளை மூட முடிவெடுக்கும் பின்னணியில்  கூடங்குளம் ஊர் மற்றும் திருநெல்வேலி, தூத்துக்குடி, கன்னியாகுமரி போன்ற மாவட்ட மக்கள் இதற்கு எதிர்ப்பு தெரிவித்து வருகின்றனர். கூடங்குளம் அணு மின் நிலையத்திற்கு எதிராக போராட்டம் நடத்தி வரும் மக்களுக்கு ஆதரவு தரும் வகையில், 23 மார்ச் 2012 அன்று பாளையங்கோட்டையிலிருந்து இடிந்தகரைக்கு ஊர்வலமாக செல்ல முயன்ற, மதிமுக பொதுச் செயலாளர் வைகோ, திராவிட இயக்கத் தலைவர்கள் உள்ளிட்ட 500 பேரைக் கைது செய்தது காவல்துறை   செப்டம்பர் 11, 2011 அன்றுமுதல்  இடிந்தகரை என்ற கிராமத்தில் 10,000 மக்கள் உண்ணாவிரதம் இருந்து வருகின்றனர்.
செயல்பாட்டிற்கான ஆயத்தம்
கூடங்குளம் அணுமின் நிலையத்தின் முதல் உலையை செயல்படுத்துவதற்காக அணுக் கலனில் யுரேனியம் எரிபொருள் நிரப்புதற்கு முன்பு, முறையாக 10-12 நாட்கள் நடத்தப்படும் ஆய்வுப் பணிகள் சூன் 30, 2012 ஆம் நாள் முதலிருந்து நடைபெற்று வருகிறது என அணுசக்தி கழக செயல் இயக்குனர் நாகாய்க் கூறியுள்ளார். அணு விஞ்ஞானிகளின் பார்வையில் முற்றிலும் தானியங்கு இயந்திரங்களால் நடத்தப்படும் இந்த ஆய்வானது ஒவ்வொரு 4 ஆண்டுகளுக்கு ஒரு முறை நடத்தப்படும் என்பதும், அவ்வாய்வின் போது பிற்கால பயன்பாட்டிற்காக விவரங்கள் சேகரிக்கப்படும் என்பதும் குறிப்படத்தக்கது.
மூன்றாம் மற்றும் நான்காம் அணு உலைகளின் கட்டுமானம்
கூடங்குளம் அணுமின் நிலையம்|கூடங்குளம் அணுமின் நிலையத்தில் மூன்றாவது மற்றும் நான்காவது அணு உலைகள் அமைக்கும் பணிகள் தொடங்கியது. சுமார் ரூ.39 ஆயிரம் கோடி மதிப்பீட்டில் அணுஉலைகள் அமைக்கப்படுகின்றன. இந்த பணிகள் 2024ம் ஆண்டு நிறைவடையும் என எதிர்பார்க்கப்படுகிறது.
வெளி இணைப்புகள்
பகுப்பு:அணு மின் நிலையங்கள்
சாந்தா ரங்கசுவாமி
சாந்தா ரங்கசுவாமி (Shantha Rangaswamy, பிறப்பு: சனவரி 1 1954), இந்தியா  பெண்கள் தேர்வுத் துடுப்பாட்ட  அணியின் அங்கத்தினர். இவர் 16 தேர்வுத் துடுப்பாட்டப் போட்டிகளிலும், 19  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 1976/77-1990/91 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1981/82-1986 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
மேற்கோள்கள்
பகுப்பு:அருச்சுனா விருது பெற்றவர்கள் பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1954 பிறப்புகள் பகுப்பு:வாழும் நபர்கள் பகுப்பு:தமிழ்நாட்டு விளையாட்டு வீராங்கனைகள் பகுப்பு:தமிழ்நாட்டுப் பெண் துடுப்பாட்ட வீராங்கனைகள் பகுப்பு:சென்னை துடுப்பாட்டக்காரர்கள்
சீசியம் அசிட்டேட்டு
சீசியம் அசிட்டேட்டு (Caesium acetate or cesium acetate ) என்பது CH3CO2Cs என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பெரும்பாலும் இச்சேர்மம் கரிம வேதியியல் தொகுப்பு வினைகளில் குறிப்பாக பெர்கின்சு தொகுப்பு வினையில் பயன்படுத்தப்படுகிறது. இத்தொகுப்பு வினையில் அரோமாட்டிக் ஆல்டிகைடுகள் கொழுப்பு அமிலங்களுடன் சேர்க்கப்பட்டு ஒடுக்க வினை மூலம் நிறைவுறாத சின்னமிக் வகை அமிலங்கள் உற்பத்தி செய்யப்படுகின்றன.
சீசியம் ஐதராக்சைடு அல்லது சீசியம் கார்பனேட்டுடன் அசிட்டிக் அமிலம் சேர்த்து வினை புரியச் செய்வதன் மூலமாக சீசியம் அசிட்டேட்டு உற்பத்தி செய்யப்படுகிறது.
புற இணைப்புகள்
பகுப்பு:சீசியம் சேர்மங்கள் பகுப்பு:அசிட்டேட்டுகள்
குரூட் (வரைகதை)
குரூட் (Groot) என்பது மார்வெல் காமிக்சு நிறுவனத்தால் வெளியிடப்பட்டு அமெரிக்க வரைகதை புத்தகத்தில் தோன்றிய ஒரு கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர்கள் ஸ்டான் லீ, லாரி லிபர் மற்றும் ஜாக் கிர்பி ஆகியோர் உருவாக்கினர்கள். இவரின் முதல் தோற்றம் நவம்பர் 1960 இல் வெளியான 'டலஸ் டு அஸ்டோனிஷ்' #13 என்ற கதையில் தோற்றுவிக்கப்பட்டது. இது ஒரு வேற்று கிரக உணர்வுள்ள மரம் போன்ற உயிரினம் ஆகும்.
இந்த கதாபாத்திரம் 2006 இல் ஒரு வீரனவராக மீண்டும் அறிமுகப்படுத்தப்பட்டது, மேலும் 'அண்ணிகிளாடின்: காணியூஸ்ட்' என்ற கதையில் தோன்றியது. அதை தொடர்ந்து கிளைக்கதை தொடரான கார்டியன்சு ஒப் த கலக்சி என்ற அணி வரைகதையில் இதே பெயரில் நடித்தார்.
இந்த கதாபாத்திரம் வரைகதையில் இருந்து திரைப்படங்கள், இயங்குபட தொலைக்காட்சித் தொடர்கள், பொம்மைகள் மற்றும் வர்த்தக அட்டைகள் உட்பட பல்வேறு தொடர்புடைய மார்வெல் பொருட்களில் இடம் பெற்றுள்ளது. இந்த கதாபாத்திரத்திற்கு உயிர் கொடுக்கும் விதமாக நடிகர் வின் டீசல் என்பவர் மார்வெல் திரைப் பிரபஞ்ச திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற திரைப்படங்களுக்கு குரல் கொடுத்துள்ளார்.
வெளியிணைப்புகள்
பகுப்பு:1960 வரைகதை கதாபாத்திரங்கள் பகுப்பு:மார்வெல் வரைகதை மீநாயகன்கள் பகுப்பு:அமெரிக்க மீநாயகன்கள் பகுப்பு:மீநாயகன் திரைப்பட கதாபாத்திரங்கள் பகுப்பு:ஜாக் கிர்பி உருவாக்கிய கதாபாத்திரங்கள் பகுப்பு:ஸ்டான் லீ உருவாக்கிய கதாபாத்திரங்கள் பகுப்பு:லாரி லிபர் உருவாக்கிய கதாபாத்திரங்கள் பகுப்பு:மார்வெல் வரைகதை தொலைக்காட்சி கதாபாத்திரங்கள் பகுப்பு:மார்வெல் வரைகதை திரைப்பட கதாபாத்திரங்கள்
அலைசு கிரேசு குக்
அலைசு கிரேசு குக் (Alice Grace Cook) (18 பிப்ரவரி 1877 - 27 மே 1958) அல்லது கிரேசு குக் அல்லது '''ஏ. கிரேசு குக்''' எனப்படுபவர் ஒரு பிரித்தானிய வானியலாளர் ஆவார். இவர் அமெரிக்க வானியல் கழகத்தில் 1911 இல் சேர்ந்தார், இவர் 1916 இல் அரசு வானியல் கழகத்தில் ஆய்வுறுப்பினர் ஆனார். இவரது குழுவே ஆய்வுறுப்பினராகத் தேர்வு செய்யப்பட்ட முதல் மகளிர் குழுவாகும். இவர் விண்கற்களின் ஆய்வுக்காகவும் வெற்றுக் கண்ணால் அந்திக் காலொளியையும் நிலமுனைச் சுடரொளிகளையும் (வடமுனைச் சுடரொளி, தென்முனைச் சுடரொளி) நோக்கீடுகளைச் செய்தமைக்காகவும் பெயர்பெற்றவர். முதல் உலகப் போரின்போது குக் பிளேமட்டா விலசனுடன் இணைந்து பிரித்தானைய வானியல் கழகத்தின் விண்கற்கள் பிரிவுக்குத் தலைமை தாங்கினார். இவர் வால்வெள்ளிகளையும் பால்வழியில் உள்ள விண்மீன் வெடிப்புகளையும் கண்ணுற்றார். 1918 இல் V603 அக்குவிலே விண்மீன் வெடிப்பைக் கண்டுபிடித்தவர்களில் இவரும் ஒருவராவார். இப்பணி 1920-21 இல் இவருக்கு மரியா மிட்செல் கழகத்தின் எட்வர்டு சார்லெசு பிக்கெரிங் ஆய்வுநல்கையை வாங்கித் தந்தது. இவர் 1921 முதல் 1923 வரை பிரித்தானிய வானியல் கழகத்தின் விண்கற்கள் பிரிவுக்கு இயக்குநராக இருந்தார்ஜோசப் ஆல்பிரெடு ஆர்டுகேசிலுடன் இணைந்து, இவர் ஜான் பிராங்க்ளின் ஆடம்சு எடுத்த ஒளிப்படத் தட்டுகளில் இருந்த 785 புதுப் பொதுஅட்டவணை வான்பொருள்களை இனங்கண்டு விவரித்தார்.
குக் சுப்போல்கில் இருந்த சுட்டோவ்மார்கெட்டு எனுமிடத்தில் வாழ்ந்துவந்தார். இவர் 1958 இல் இறந்தார். இவர் தன் ஒருசaலைப் பணியாளர்களால் திறமையும் ஆழ்ந்த ஈடுபாடும் உள்ள வானியலாளராக மதிக்கப்பட்டார்.
மேற்கோள்கள்
பகுப்பு:பெண் வானியலாளர்கள் பகுப்பு:பிரித்தானிய வானியலாளர்கள் பகுப்பு:1887 பிறப்புகள் பகுப்பு:1958 இறப்புகள் பகுப்பு:பிரித்தானியப் பெண் அறிவியலாளர்கள்
எம். முகுந்தன்
'''எம். முகுந்தன்' (M. Mukundan''-மணியம்பத் முகுந்தன்), மலையாள நவீன இலக்கியத்தில் சிறந்த படைப்பாளியாகக் கருதப்படுபவர். பிரெஞ்சு காலனியத்தில் இருந்த மாகேயில் (மய்யழி என்பது மாகேயின் மலையாளப் பெயர்) 10 செப்டம்பர் 1942இல் பிறந்தவர். மய்யழிக்கதைக்காரர் என்று அழைக்கப்படுபவர். மய்யழிப் புழையுடே தீரங்களில், தெய்வத்தின்டே விகுருதிகள், அப்பம் சுடுன்ன குன்கியம்மா, லெஸ்லி அச்சன்டே கதங்கள், நிர்வதம் செய்யுன்ன குடைகள், நிங்கள் ஆகியவை மய்யழி நிலத்தைப்பற்றிய படைப்புகள் ஆகும். இவரது ஆரம்பகால படைப்புகள் பல மய்யழிகளால் அமைக்கப்பட்டிருக்கின்றன. மலையாள இலக்கியத்தில் நவீனத்துவத்தின் முன்னோடிகளில் ஒருவராக இவர் அறியப்படுகிறார்.
வாழ்க்கை குறிப்பு
முகுந்தன் செப்டம்பர் 10, 1942 அன்று பிரெஞ்சு வெளிநாட்டுப் பிரதேசமான மாகே என்ற இடத்தில் பிறந்தார். இப்போது புதுச்சேரி இந்தியாவின் ஒரு பகுதியாகும். முகுந்தன் டெல்லியில் உள்ள பிரெஞ்சுத் தூதரகத்தின் புது தில்லி அலுவலகத்தின் அதிகாரியாக பணியாற்றினார். இவரது முதல் இலக்கியப் படைப்பு 1961 ஆம் ஆண்டில் வெளியிடப்பட்ட ஒரு சிறுகதையாகும். இவரது முதல் புதினம் "தில்லி" 1969 இல் வெளியிடப்பட்டது. முகுந்தன் இதுவரை 12 புதினங்களை வெளியிட்டுள்ளார், அவற்றில் அவரது பிற்கால படைப்புகளான ஆதித்யனும் ராதையும் பின்னே மட்டு சிலரும், ஒரு தலித் யுவதியுடே கடனகாதா, கேசவந்தே விலபங்கல் மற்றும் நிருதம் மற்றும் பத்து சிறுகதைத் தொகுப்புகள் (மொத்தம் 2012 வரை 171 எண்ணிக்கையில் உள்ளன). சில எதிர்பாராத சூழ்நிலைகள் காரணமாக நடிக்கவந்த வசுந்தரா என்ற நடிகை எவ்வாறு அவமதிக்கப்பட்டார் என்பதை ஒரு தலித் யுவதியுடே கடனகதா வெளிப்படுத்துகிறது. தியாகிகள் சித்தாந்தங்கள் மூலமாக மட்டுமல்ல, கலைகள் மூலமாகவும் உருவாக்கப்படுகிறார்கள் என்ற பின்நவீனத்துவச் செய்தியை அது பறைசாற்றுகிறது. கேசவந்தே விலபங்கள் (கேசவனின் புலம்பல்கள்) அவரது பிற்கால படைப்புகளில் ஒன்று. கேசவந்தே விலபங்கல் (கேசவனின் புலம்பல்கள்) என்பதில் ஈ.எம்.எஸ். நம்பூதிரிபாட்டின் செல்வாக்கின் கீழ் வளரும் அப்புக்குட்டன் என்ற குழந்தையைப் பற்றி ஒரு நாவலை எழுதும் கேசவன் என்ற எழுத்தாளரின் கதையைச் சொல்கிறார். தெய்வத்தினின்டே விக்ருதிகள் என்பது ஆங்கிலத்தில் மொழி பெயர்க்கப்பட்டு பெங்குயின் புக்ஸ் இந்தியா என்ற பதிப்பகம் வெளியிட்டுள்ளது.
2008 ஆம் ஆண்டில், முகுந்தனின் மகத்தான படைப்பான மய்யழிப்புழையூடு தீரங்களில் என்பது கடந்த 25 ஆண்டுகளில் வெளியிடப்பட்ட சிறந்த புதினத்திற்கான விருதைப் பெற்றது. அவரது மூன்று புதினங்கள் மலையாளத்தில் திரைப்படங்களாக உருவாக்கப்பட்டன. அவர் திரைக்கதையையும் எழுதியுள்ளார். அவற்றில் ஒன்று மாநில திரைப்பட விருதையும் பெற்றுள்ளது. அவரது பிரவசம் என்ற புதினம் (பூர்வீகமற்ற நிலத்தில் தங்கியிருத்தல்) ஒரு மலையாளியின் கதையாகும். இக்கதையில் அவரது பயணங்கள் அவரை உலகம் முழுவதும் கொண்டு செல்கின்றன. நவம்பர் 2011 இல் வெளியிடப்பட்ட புதினமான தில்லி கதகள் (டெல்லியில் இருந்து கதைகள்) என்பது இந்தியாவின் தலைநகரான புதுதில்லியில் அவரது நினைவுகூரல்கள் ஆகும். முகுந்தன் அக்டோபர் 2006 முதல் மார்ச் 2010 வரை கேரள சாகித்ய அகாதமியின் தலைவராக பணியாற்றினார்.
விருதுகள்
முகுந்தன் 1973 ஆம் ஆண்டில் ஈ லோகம் அதிலொரு மனுஷ்யன் என்ற புதினத்திற்காக கேரள |சாகித்திய அகாதமி விருதைப் பெற்றார். இதைத் தொடர்ந்து 1992 ஆம் ஆண்டில் தெய்வத்தினின்டே விக்ருதிகள் என்ற புதினத்திற்காக சாகித்திய அகாதமி விருதுக்குத் தேர்ந்தெடுக்கப்பட்டது. இந்தப் புதினம் என்.வி.புரஸ்கர விருதையும் பெற்றது. அவர் 1998 ஆம் ஆண்டில் மேலும் இரண்டு கௌரவங்களைப் பெற்றார். பிரான்ஸ் அரசாங்கத்தின் செவாலியே விருதும், முத்தாத்து வர்கி என்ற விருதும் கிடைத்தது. கேசவந்தே விலபங்கள் (கேசவனின் புலம்பல்கள்) என்ற புதினத்திற்காக 2003 ஆம் ஆண்டில் அவர் வயலார் விருதைப் பெற்றார். பின்னர் மூன்று ஆண்டுகளுக்குப் பிறகு, கேசவனின் புலம்பல்களின் ஆங்கில மொழிபெயர்ப்பு 2006 குறுக்கெழுத்து புத்தக விருதைப் பெற்றது. கேரள அரசு அவருக்கு 2018 ஆம் ஆண்டில் அதன் மிக உயர்ந்த இலக்கிய மரியாதையான எழுத்தச்சன் புரஸ்காரம் என்ற விருதை வழங்கியது. அவர் எம். பி. பால் விருதையும் பெற்றுள்ளார்.
இணைப்புகள்
பகுப்பு:1942 பிறப்புகள் பகுப்பு:வாழும் நபர்கள் பகுப்பு:மலையாள நபர்கள் பகுப்பு:செவாலியே விருது பெற்றவர்கள் பகுப்பு:கேரள மாநில திரைப்பட விருது வென்றவர்கள் பகுப்பு:கேரள எழுத்தாளர்கள் பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
யோகியாகார்த்தா ஆடினின்கிராத்து அரண்மனை
யோகியாகார்த்தா ஆடினின்கிராத்து அரண்மனை (Kraton of Yogyakarta, இந்தோனேசியம்: Keraton Ngayogyakarta Hadiningrat, "கிராத்தொன் யோகியாக்கார்த்தா ஆடினின்கிராத்து"; சாவகம் : ꦏꦿꦠꦺꦴꦤ꧀ꦔꦪꦺꦴꦒꦾꦏꦂꦠꦲꦢꦶꦤꦶꦔꦿꦠ꧀) என்பது இந்தோனேசியா, யோகியாகர்த்த சிறப்பு பகுதி யோகியாக்கார்த்தாவில் அமைந்துள்ள ஒரு அரண்மனை வளாகம் ஆகும். இது யோக்யககர்த்தாவின் சுல்தான் மற்றும் அவரது குடும்பத்தினர் இருந்து வந்த இடம் ஆகும். இந்த வளாகம் ஜாவானிய பண்பாட்டு மையமாகும். இந்த வளாகத்தில் அரச கலைப்பொருட்களைக் கொண்டுள்ள அருங்காட்சியகம் உள்ளது. இதை யோகயாகார்த்த கிராட்டன் கார்ட்ஸ் ( இந்தோனேசிய: பிரஜூரித் கெரட்டன் நாகயோகியகார்த்தா ஹாடினிங்கிராட் ) என அழைக்கப்படுகின்ற பாதுகாவலர்கள் பாதுகாத்து வருகின்றனர்.
வரலாறு
இந்த வளாகம் 1755-1756 ( ஏ.ஜே. 1682) ஆம் ஆண்டில் ஆயோகயகர்த்தாவின் முதல் சுல்தானான ஹமெங்க்குபுவோனோ I என்பவருக்காக கட்டப்பட்ட அரண்மனை ஆகும். ஜியாந்தி ஒப்பந்தத்தில் கையெழுத்திட்ட பிறகு மன்னர் மேற்கொண்ட செயல்களில் முதல் செயல் ஆகும்., இது டச்சு கிழக்கிந்திய கம்பெனியின் கீழ் யோககர்த்தா சுல்தான் ஆட்சி உருவானதை அங்கீகரித்தது. இரண்டு ஆறுகளுக்கு இடையில் அமைந்துள்ள ஆலமரக் காடு அமைந்துள்ள பகுதி அதன் பாதுகாப்பு கருதி அரண்மனைக்கான இருப்பிடமாகத் தேர்ந்தெடுக்கப்பட்டது.
ஜூன் 20, 1812 ஆம் நாளன்று பிரிட்டானிய அரசியலாளரும் ஜாவகத்தின் துணை ஆளுநருமாக இருந்த இசுடாம்போர்டு இராஃபிள்சு 1,200 பேர் கொண்ட பிரிட்டிஷ் படையுடன் பெரிய அடரச நகரமான யோக்யகர்த்தாவைத் தாக்க வழிநடத்திச் சென்றார். அவர்கள் ஆங்கிலேயர்களை விட அதிகமாக எண்ணிக்கையில் இருந்தபோதிலும், ஜாவானியர்கள் அவர்களுடைய தாக்குதலை எதிர்கொள்ளும் நிலையில் தயாராக இல்லை. ஒரே நாளில் யோககர்த்தா வீழ்ந்தது. அரண்மனை தாக்கப்பட்டதோடு, எரிக்கப்பட்டது. மொத்தம் £ 15,000 (தற்போது, 000 500,000 மதிப்புடையது) மதிப்புள்ள தங்கம், நகைகள் மற்றும் நாணயங்கள் அவர்களால் கொள்ளையடிக்கப்பட்டன. இது ஜாவானிய நீதிமன்றத்தின் மீதான முதல் தாக்குதலாக அமைந்தது. இதன் காரணமாக சுல்தானகம் காலனித்துவ அதிகாரத்திற்கு அடிபணிய வேண்டிய நிலை ஏற்பட்டது. தற்போது காணப்படுகின்ற அரண்மனையின் பெரும்பகுதி சுல்தான் ஹமெங்க்குபுவோனோ VIII என்பவரால் கட்டப்பட்டது. இவர் 1921 ஆம் ஆண்டு முதல் 1939 ஆம் ஆண்டு வரை ஆட்சி செய்தார். மறுபடியும் இந்த அரண்மனை 1876 ஆம் ஆண்டு மற்றும் 2006 ஆம் ஆண்டுகளில் பூகம்பங்களுக்குப் பிறகு மீண்டும் மறுகட்டுமானம் செய்யப்பட்டது.
கட்டிடக்கலை
இந்த அரண்மனையின் முதன்மையான கட்டிடக் கலைஞர் சுல்தான் ஹமெங்க்குபுவானோ I ஆவார். இவர்தான் யோககர்த்தாவின் சுல்தானியம் எனப்படுகின்ற சுல்தானிய ஆட்சியை நிறுவினார். அவரது கட்டடக்கலை நிபுணத்துவம் டச்சு அறிவியலாளரான தியோடோர் காட்டியர் தாமஸ் பீகாட் என்பவரால் பாராட்டுப் பெற்றவர் ஆவார். லூசியன் ஆடம் அவரை சுரகர்த்தா சுல்தானியத்தை நிறுவிய பகுபுவோனா II என்பவரை ஒரு தகுதியான வாரிசு என நினைத்துக் கொண்டிருந்தார். அரண்மனைக்கான வடிவமைப்பு என்பதானது பழைய நகரான யோக்யகர்த்தாவின் அடிப்படை வடிவமைப்பைப் பின்பற்றிய நிலையில் அமைந்திருந்தது. அது 1755-1756 ஆம் ஆண்டில் கட்டி முடிக்கப்பட்டது. பின்னர் மற்றொரு கட்டிடம் பின்னர் ஆட்சி செய்த யோய்கர்த்தாவின் சுல்தானால் கட்டப்பட்டது. alt=See caption|thumb| ஜாவானிய கட்டிடக்கலைப் பாணியில் இதைப்போன்ற மலர் வடிவங்கள் அரண்மனையின் கூரையில் பயன்படுத்தப்படுகின்றன. இந்த வளாகத்தில் தெற்கு கடற்கரையிலிருந்து மணலால் மூடப்பட்ட ஒரு முற்றமும், ஒரு முதன்மைக் கட்டிடமும், இரண்டாம் கட்டடமும் உள்ளன. கட்டிடங்கள் செமார் டினாண்டு பாணியில் ரெகோல் என்ற ஒரு சுவரால் பிரிந்த வகையில் காணப்படுகின்றன. அரண்மனையில் உள்ள கதவு தடிமனான தேக்கு மரத்தால் செய்யப்பட்டதாகும். ஜாவானிய கட்டிடக்கலையில் ஒரு வாயிலுக்குப் பின்னால் (அல்லது முன்னால்) வழக்கமாக ஒரு இன்சுலேடிங் சுவர் ( ரென்டெங் அல்லது பதுரோனோ ) காணப்படுகிறது. சில இடங்களில் அது ஒரு தனித்துவமான, பாரம்பரிய ஆபரண வேலைப்பாடுகளைக் கொண்டு அமைந்துள்ளது.
வளாகத்தில் அமைந்துள்ள மர கட்டிடங்கள் ஒரு பாரம்பரிய ஜாவானிய கட்டடக்கலை பாணியில் உள்ளன. அவை தாவரங்கள், விலங்கினங்கள் அல்லது இயற்கை வடிவங்களால் அலங்கரிக்கப்பட்டுள்ளன. அவற்றில் வெளிநாட்டு தாக்கங்களும் (போர்த்துகீசியம், டச்சு மற்றும் சீனர்கள் ) காணப்படுகின்றன. கட்டிடங்கள் ஜாக்லோ v;என்று அழைக்கப்படுகின்ற வட்டாரக் கட்டுமான பாணியில் அமைந்துள்ளன.
ட்ரெப்சாய்டல் ஜாக்லோ கூரை என்பது பொதுவாக சிவப்பு அல்லது சாம்பல் சிங்கிள்ஸ், ஓடுகள் அல்லது துத்தநாகம் போன்றவற்றால் மூடப்பட்டிருக்கும். இதனை மத்திய தூண் ( சோகோ குரு எனப்படும் நான்கு முக்கிய தூண்கள் ) மற்றும் இரண்டாம் நிலை தூண்கள் தாங்குகின்றன. தூண்கள் பொதுவாக அடர் பச்சை அல்லது கருப்பு, மஞ்சள், வெளிர் பச்சை, சிவப்பு அல்லது தங்க வண்ணம் ஆகியவற்றைக் கொண்டு அமைந்துள்ளன. மற்ற மர கட்டுமானக் கூறுகள் தூண்களின் நிறத்தோடு பொருந்தி வரும் அமையில் அமைக்கப்பட்டுள்ளன.
கல் பீடத்திற்கு ( ஓம்பக் ), கருப்பு நிறம் தரப்படுகிறது. தங்க அலங்காரம் அதில் காணப்படுகிறது. கட்டிடத்தின் சுவர்கள் மற்றும் வளாகத்தில் பெரும்பாலாக வெண்மை நிறம் பூசப்பட்டுள்ளது. தளம், பொதுவாக வெள்ளை பளிங்கு அல்லது வடிவமைக்கப்பட்ட ஓடுகளைக் கொண்டு அமைந்துள்ளது. அது மணல் முற்றத்தை விட சற்று உயர்ந்த நிலையில் உள்ளது. சில கட்டிடங்கள் உயர்ந்த முதன்மைத் தளத்தைக் கொண்டு அமைந்துள்ளன. மற்ற கட்டிடங்களில் சுல்தானின் சிம்மாசனத்திற்கு ஒரு சதுர கல் ( செலோ கிலாங் ) அமைக்கப்பட்டுள்ளது.
ஒவ்வொரு கட்டிடமும் அதன் பயன்பாட்டு அடிப்படையில் வகைப்படுத்தப்பட்டு அமைந்துள்ளது. முதன்மைக் கட்டிடத்தில் (சுல்தானால் பயன்படுத்தப்படுகிறது) கீழ் நிலைக் கட்டிடங்களைக் காட்டிலும் அதிகமான அலங்காரங்களைக் கொண்டு அமைந்துள்ளது. கீழ்நிலைக் கட்டடங்கள் எளிமையான அலங்காரத்தைக் கொண்டிருக்கின்றன அல்லது எந்த அலங்காரமும் இல்லாமல் உள்ளன.
பிரசித்தி பெற்ற பண்பாடு
தி அமேசிங் ரேஸ் 19 என்ற தொலைக்காட்சித் தொடரில்  க்ராட்டன் நாகயோகியகார்த்தா ஹாடினிங்கிராட் இரண்டாவது இடத்தைப் பெற்றுள்ளது.
வெளி இணைப்புகள்
பகுப்பு:இந்தோனேசியாவின் யுனெசுகோ உலக பாரம்பரியக் களங்கள் பகுப்பு:இந்தோனேசிய அரண்மனைகள் பகுப்பு:இந்தோனேசிய அருங்காட்சியகங்கள்
கெதுங் அகுங், யோக்யகர்த்தா
கெதுங் அகுங் (Gedung Agung) (ஆங்கிலம் : தி கிரேட் பில்டிங் ) இந்தோனேசியாவில் அமைந்துள்ள ஆறு ஜனாதிபதி மாளிகைகளில் ஒன்றாகும். இது பெரிய கட்டடம் என்றும் அழைக்கப்படுகிறது. இந்த அரண்மனை யோக்யகர்த்தா நகரில் அமைந்துள்ளது. இந்த அரண்மனை வளாகம் சுமார் 4.4 ஹெக்டேர் பரப்பளவைக் கொண்டுள்ளது. இது விரேடெபர்க் கோட்டைக்கு முன்னால் அமைந்துள்ளது.
வரலாறு
இந்தக் கட்டடம் முதலில் 1824 ஆம் ஆண்டில் யோககர்த்தாவில் வசிக்கும் 18 வது டச்சு குடியிருப்பாளரான அந்தோனி ஹென்ட்ரிக்ஸ் ஸ்மிசெர்ட் என்பவருக்குச் சொந்தமான ஒரு தோட்டத்தில் கட்டப்பட்டது. முதல் கட்டிடம் ஏ. பேயன் என்ற கட்டிடக் கலைஞரால் வடிவமைக்கப்பட்டது ஆகும். அது வழக்கமான இண்டீய வெப்பமண்டல கட்டிடக்கலை வடிவமைப்பைக் கொண்டு அமைந்துள்ளது. இதன் கட்டுமானம் அப்போது நிகழ்ந்த ஜாவானிய இளவரசரான டச்சு காலனிய ஆதிக்கத்தை எதிர்த்து வந்த டிபோனெகோரோ தலைமையிலான கிளர்ச்சியின்போது நடைபெற்ற ஜாவா போரினால் தாமதம் ஆனது. இதன் கட்டுமானப் பணி 1832 ஆம் ஆண்டில் நிறைவு பெற்றது.
ஜூன் 10, 1867 ஆம் ஆண்டில் நிகழ்ந்த ஒரு பூகம்ப அதிர்வு முதல் அரண்மனையை கவிழ்த்து விட்டது. 1869 ஆம் ஆண்டில் அந்தக் கட்டிடம் மீண்டும் கட்டப்பட்டது. 1927 டிசம்பர் 19 ஆம் நாளன்று யோக்யகர்த்தாவின் நிலை குடியிருப்பாளரிடமிருந்து ஒரு மாகாணத்திற்குக் கைமாறியது. இதனால் கட்டிடம் ஆளுநர் அலுவலகமாக அமைய வேண்டும் என்ற நோக்கம் மாறியது.
இந்தோனேசிய நாட்டுச் சுதந்திரப் போராட்டத்தின் போது, தலைநகர் ஜகார்த்தா நேச நாட்டுப் படையால் ஆக்கிரமிக்கப்பட்டது. அதைத் தொடர்ந்து அரசாங்கம் 6 ஜனவரி 1946 ஆம் நாளன்று யோக்யகர்த்தாவுக்கு இடம் மாற்றம் செய்யப்பட்டது. இந்த அரண்மனை 1946 ஆம் ஆண்டு மற்றும் 1949 ஆம் ஆண்டுக்கு இடையில் ஜனாதிபதி சுகர்ணோ இல்லமாக மாற்றம் பெற்றது. 1949 டிசம்பர் 28 ஆம் நாளன்று அரசாங்கம் ஜகார்த்தாவுக்கு மாற்றப்படும் வரை இந்நிலையில் இருந்தது.
இந்தோனேசியாவின் இரண்டாவது ஜனாதிபதியாக சுகார்த்தோ பதவிக்கு வந்த பின், இந்தோனேசியாவின் சுதந்திரத்தை நினைவுகூரும் வகையில் ஒவ்வொரு ஆகஸ்ட் 17 ஆம் நாளன்று அரண்மனை பிற்பகல் அணிவகுப்பு நடத்தப்படுகின்ற இடமாக மாற்றம் பெற்றது. பின்னர் 1991 ஆம் ஆண்டில் சுதந்திரம் அறிவிக்கப்பட்ட முதல் அதன் மகிழ்ச்சியை வெளிப்படுத்துகின்ற வகையில் ஒவ்வொரு நொடியையும் கொண்டாட இந்த கட்டிடம் பயன்படுத்தப்படுகிறது.
பார்வையாளர் அனுமதி இல்லை
இது யோக்யகர்த்தாவில் அமைந்துள்ள ஜனாதிபதியின் மாளிகை ஆகும். இந்த ஜனாதிபதியின் மாளிகைக்குள் அனைவரும் செல்ல அனுமதி இல்லை. இந்த அரண்மனைக்கும்ம் க்ரேட்டான் என்னுமிடத்தில் அமைந்துள்ள ராயல் அரண்மனைக்கும் வேறுபாடு உண்டு. க்ரேட்டான் ராயல் அரண்மனை எனப்படும் சுல்தான் அரண்மனையில் பார்வையாளர்கள் (மதியம் இந்த அரண்மனை மூடப்பட்டிருக்கும்) சென்று பார்வையிடலாம்.
குறிப்புகள்
பகுப்பு:இந்தோனேசிய அரண்மனைகள் பகுப்பு:இந்தோனேசிய அருங்காட்சியகங்கள்
நவி மும்பை மாநகராட்சி
நவி மும்பை மாநகராட்சி (Navi Mumbai Municipal Corporation (NMMC) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த 6 மாநகராட்சிகளில் ஒன்றாகும். இந்த மாநகராட்சி 1 சனவரி 1992 முதல் செயல்படுகிறது. இம்மாநகராட்சி 111 வார்டுகளைக் கொண்டது. இதன் நிர்வாகத் தலைமையிடம் பேலாப்பூரில் இயங்குகிறது.
நவி மும்பை மாநகராட்சியானது தானே மாவட்டம் மற்றும் ராய்கர் மாவட்டத்தின் பகுதிகளின் மேற்கு கடலோரத்தில் திட்டமிடப்பட்டு உருவாக்கப்பட்ட ஓர் துணை நகரமாகும். 1972ஆம் ஆண்டு மும்பையின் இரட்டை நகரமாக  நவி மும்பை மாநகராட்சியின் கீழ் 163 km2 பரப்பிலும் மற்றும் மொத்தம் 344 km2 பரப்பளவிலும் திட்டமிடப்பட்டது. இது மும்பை பெருநகரப் பகுதியாகும்.
இது தானே கடற்கழியின் கிழக்கில் தீபகற்பத்தின் மேற்கு கடற்கரையில் நவி மும்பை அமைந்துள்ளது. நகரத்தின் எல்லைகளாக வடக்கில் தானே அருகில் உள்ள ஐரோலியும் தெற்கில் உரான் பகுதியும் உள்ளன. இதன் நீளம் மும்பையின் நீளத்தை ஒத்துள்ளது. வாசி கடற்பாலமும் ஐரோலி கடற்பாலமும் தீவு நகரமான மும்பையுடன், நவி மும்பையை இணைக்கிறது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, வீடுகளைக் கொண்ட நவி மும்பை நகரத்தின் மொத்த மக்கள் தொகை 11,20,547   ஆகும். மக்கள் தொகையில் ஆண்கள் 6,10,060 மற்றும் 5,10,487 பெண்கள் ஆக உள்ளனர். பாலின விகிதம் 1000 ஆண்களுக்கு 837 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1,29,591 ஆகும். சராசரி எழுத்தறிவு 89.62 %  ஆகும். இதன் மக்கள் தொகையில் இந்துக்கள் 80.39 %, இசுலாமியர்கள் 8.68 %, பௌத்தர்கள் 6.23 %, சமணர்கள் 0.99 %, கிறித்துவர்கள் 2.35 %, சீக்கியர்கள் 1.01 % மற்றும் பிறர்   0.36% ஆக உள்ளனர்.
நவி மும்பையின் விலைமிக்க கட்டிடங்கள் வாசி மற்றும் நெரூள் பகுதிகளில் உள்ளது. நவி மும்பை பன்னாட்டு வானூர்தி நிலையம் திட்டமிடப்பட்டுள்ளது. நவி மும்பையின் மக்கள் தொகையில் பெரும்பான்மையோர் நெருளீலும் 700,000 பேர் வாசியிலும் வாழ்கின்றனர். ஏனையவர் பேலாப்பூர், சான்படா, ஐரோலி, ஜூய்நகர், கன்சோலி, கோபர் கைர்னே ஆகிய பகுதிகளிலும் வசிக்கின்றனர்.
வெளி இணைப்புகள்
பகுப்பு:மும்பையின் சுற்றுப் பகுதிகள் பகுப்பு:தானே மாவட்டம் பகுப்பு:மகாராட்டிரா மாநில மாநகராட்சிகள் பகுப்பு:மகாராட்டிரத்திலுள்ள மாநகரங்கள் பகுப்பு:மகாராட்டிர மாநிலத்திலுள்ள ஊர்களும் நகரங்களும்
ராதிகா சாந்தவனம்
thumb| கிருஷ்ணனும், இராதையும் மொட்டை மாடியில் அமர்ந்துள்ளனர், புரூக்ளின் அருங்காட்சியகம் ராதிகா சாந்தவனம் (Rādhikā-sāntvanam பொருள்; 'ராதிகா சாந்தமானாள்') என்பது தெலுங்கு மொழிக் கவிஞரும் தேவதாசியுமான முத்துப்பழனி (1739-90) அவர்களால் இயற்றப்பட்ட ஒரு கவிதை நூல் ஆகும். இது கிருட்டிணன் துணைவி இராதை மற்றும் புதிய மனைவி இலா ஆகியோருக்கு இடையிலான உறவு மற்றும் இராதையின் பொறாமை சாந்தமாவது பற்றியதாக உள்ளது.
காலம்
துரு பட்டாச்சார்யாவின் கூற்றுப்படி,"இந்த நூலின் துல்லியமான காலம் தெரியவில்லை. ஆனால் முத்துப்பழனி இந்தப் படைப்பை எழுதும் போது குறைந்த பட்சம் ஒரு இளம் பெண்ணாக இருந்திருப்பார். அதாவது 18-24 வயதில் இருந்திருப்பார். மேலும் இது மகாராஜா சிங் அரசவைக்கு தலைமை தாங்கும்போது ( சுமார் 1757-1763) இயற்றப்பட்டது என்று ஊகிக்கலாம். இந்தப் படைப்பு பெரும்பாலும் 1757 மற்றும் 1763 க்கு இடைப்பட்ட காலத்தில் எழுதப்பட்டிருக்கலாம் என்று நியாயமாக கருதுலாம்."
உள்ளடக்கம்
thumb| தஞ்சை அரண்மனை இந்தப் படைப்பு நான்கு பிரிவுகளைக் கொண்டது. அவற்றில் ஐந்நூற்று எண்பத்து நான்கு கவிதைகள் உள்ளன. மேலும் இது ஷ்ரங்கரா-காவ்யா அல்லது ஷ்ரங்கரா-பிரபந்தம் வகையைச் சேர்ந்தது. 'தஞ்சாவூர் சகாப்தத்துடன் தெலுங்கு இலக்கிய வரலாற்றில் தொடர்புடைய ஒரு வகை' முத்துப் பழனியின் இந்தக் கவிதைகள் இராதையின் பார்வையில் பெண்ணுடலின் ஏக்கத்தையும், கண்ணனின் பாலின்ப நுகர்வையும் பாடுவதாக, சிருங்கார ரசத்தைத் தூண்டும் இலக்கியமாக உள்ளது. இது பதினேழாம் நூற்றாண்டின் கவிஞரான சேத்ரய்யாவால் இயற்றப்பட்ட பதங்களால் தாக்கம் பெற்றதாக இருக்கலாம், மேலும் பதினேழாம் நூற்றாண்டில் லிங்கனமகி ஸ்ரீகாமேஸ்வர கவியால் இயற்றபட்ட சத்யபாமா சாந்தவனம் ('சத்யபாமா சந்தமானாள்') இலக்கியத்தின் தாக்கம் பெற்றிருக்கலாம்.
இந்த கவிதை இரண்டு பழம்பெரும் ஞானிகளான வியாசரின் மகன் மகரிசி சுகா (அல்லது சுக முனி) மற்றும் மெய்யியலாளரும் மன்னருமான சனகன் ஆகியோருக்கு இடையிலான உரையாடலாக வடிவமைக்கபட்டுள்ளது. "இது கிருட்டிணனின் மனைவி இராதை மற்றும்  கிருட்டிணனுக்கு திருமணம் செய்து வைக்கப்படும் இலா தேவியின் கதையைச் சொல்கிறது. இலா தேவியின் பருவ வயதையும், கிருட்டிணனுடனான அவளது திருமணத்தின் நிறைவையும் இந்தக் கவிதை விரிவாக சொல்கிறது. இராதை அறியாப் பெண்ணும், இளம் மணமகளான இலதா தேவி கிருட்டிணனின் காதலை எவ்வாறு எதிர்கொள்ள வேண்டும் என்பது மட்டுமல்லாமல், அவளுக்கு காமக் கலையையும் கற்றுத் தருகிறாள். மேலும் கிருட்டிணனுக்கு தன் இளம் மனைவியை மென்மையாக கையாள்வது குறித்தும் ஆலோசனை கூறுகிறாள். அதேசமயம் கிருட்டிணன் இலாதேவியை திருமணம் செய்துகொண்டதால் இராதைக்கு ஏற்படும் தனிமையும் விரக தாபமும், வலியும் இந்தக் கவிதை படம்பிடித்துக் காட்டுகிறது. ஒரு கட்டத்தில், தான் விரும்பும் கிருட்டிணனைப் பிரிந்த சோகத்தைத் தாங்க முடியாத, இராதை உடைந்து, தன்னைக் கைவிட்டதற்காக கிருட்டிணன் மீது சினம் கொள்கிறாள். கிருட்டிணன் அவளை மெதுவாக சமாதானப்படுத்துகிறான். அவனுடைய அன்பான அரவணைப்பால் அவள் ஆறுதலடைகிறாள். இந்தப் பகுதிதான் கவிதையின் தலைப்புக்கு காரணமாகிறது."ஒரு பெண் (இராதை) ஒரு ஆணுடன் உடலுறவு கொள்ள முயற்சிப்பதை சித்தரிப்பது தெலுங்கு இலக்கியத்தில் தனித்துவம் வாய்ந்த கவிதையாகும்.
வரவேற்பு
அந்தக் காலத்தில் இந்த படைப்பு 'தெலுங்கு இலக்கியத்தின் இரத்தினமாக' கருதப்பட்டது. ஆனால் ஆந்திரப்பிரதேசத்திற்கு அப்பால் பரந்த அளவில் கவனத்தைப் பெறவில்லை. இருப்பினும், இது பின்னர் சர்ச்சைக்கு ஆளானது. ராதிகா-சாந்த்வனம் முதலில் சார்லஸ் பிலிப் பிரவுன் என்பவரால் அச்சுப் பதிப்பிற்காகத் திருத்தப்பட்டது. அவர் தன் சொந்த நாட்டிற்கு திரும்போது வைடிப்பாடி நரசு என்பவரிடம் கொடுத்துவிட்டுச் சென்றார். அவர் இந்தக் காவியத்தை அச்சிட்டு வெளியிட ஆர்வம் கொண்டு 1887 இல் அப்பணியில் முனைந்தார். அவர் இக்காவியத்தில் சிற்றின்பம் குறித்த பல பாடல்கள் இருப்பதால் அவற்றை நீக்கி அச்சிட்டு வெளியிட்டார். 1907 இல் இரண்டாவது பதிப்பு வெளியானது. அதன் பிறகு 1910 ஆம் ஆண்டில் தேவதாசியான பெங்களூர் நாகரத்தினம்மா நூலி்ல் இருந்த பிழைகளை திருத்தி, விடுபட்டிருந்த பகுதிகளையும் சேர்த்து செம்மைப்படுத்தி வெளியிட்டார். 1911 இல் பிரித்தானிய இந்திய அதிகாரிகள் இந்த நூலையும் இதே வெளியீட்டாளரின் எட்டு நூல்களையும் தடை செய்தன்னர். 1947 வரை இந்த தரை உத்தரவு திரும்பப் பெறவில்லை.
குறிப்புகள்
பகுப்பு:தெலுங்கு இலக்கியம்
கேமிலோ கொல்கி
கேமிலோ கொல்கி (Camillo Golgi, 7 ஜூலை 1843 - 21 ஜனவரி 1926) ஒரு இத்தாலிய மருத்துவர் மற்றும் நோய்க்குறியாய்வு வல்லுநர். 1906 ம் ஆண்டு மருத்துவம் அல்லது உடலியங்கியலுக்கான நோபல் பரிசு பெற்றவர். ”கோல்கி கருவி” (Golgi Apparatus) என்னும் உயிர்ச்சிற்றணுவைக் கண்டுபிடித்ததற்காக அறியப்படுகிறார்.
வெளி இணைப்புகள்
பகுப்பு:1843 பிறப்புகள் பகுப்பு:நோபல் மருத்துவப் பரிசு பெற்றவர்கள் பகுப்பு:இத்தாலிய மருத்துவர்கள் பகுப்பு:1926 இறப்புகள் பகுப்பு:நோபல் பரிசு பெற்ற இத்தாலியர்கள்
பிராத்தமேசு மோகல்
பிராத்தமேசு மோகல் (Prathamesh Mokal) ஓர் இந்திய சதுரங்க விளையாட்டு வீர்ர் ஆவார். இவர் 1983 ஆம் ஆண்டு அக்டோபர் ஒன்றாம் நாள் பிறந்தார். சதுரங்க அனைத்துலக மாசுட்டர், பிடே அமைப்பின் பயிற்சியாளர், கராத்தே விளையாட்டில் கருப்பு பட்டை வாங்கியவர் என்ற பல பெருமைகள் இவருக்கு உண்டு. சதுரங்கத்தில் இவரது சாதனைகளைப் பாராட்டி மகாராட்டிர அரசு இவருக்கு சிவ சத்ரபதி பதக்கம் வழங்கி சிறப்பித்தது. புனேயில் உலக இளையோர் சதுரங்க சாம்பியன் பட்டப்போட்டி 2014 இல் நடந்தபோது நேரலை இணைய காணொளி வர்ணனையின் ஒரு பகுதியாக இவர் இருந்தார். மிக பிரபலமான தொழில்முறை சதுரங்க விளையாட்டு மென்பொருள் செசு பேசு 13 எனப்படும் சதுரங்க அடிப்படை 13 இன் சமீபத்திய பதிப்பை பிரதாமேசு விமர்சனம் செய்தார். இம்மென்பொருளின் சில அடிப்படை செயல்பாடுகள் சிலவற்றை விவரிக்கும் போது ஒரு பயிற்சியாளரின் பார்வையுடன் விமர்சனத்தை அளிப்பது இவருடைய சிறப்பு ஆகும். மேலும் இவர் அல் ஐன் சதுரங்கப் போட்டி குறித்து சாகர் சா எழுதிய கட்டுரைகளை சுட்டிக்காட்டியும் விமர்சித்தார் என்பது குறிப்பிடத்தக்கதாகும்.
பயிற்சியாளர்
2014 ஆம் ஆண்டு பூனேயில் நடைபெற்ற மகாராட்டிர சதுரங்க லீக் போட்டியில் மும்பை மூவர்சு அணிக்கு இவர் பயிற்சியாளராக இருந்தார். 2014 ஏப்ரல், மே மாதங்களில் சிங்கப்பூரில்   நடைபெற்ற உலக தொழிற்முறை சாம்பியன் பட்டப் போட்டியில் இவருடைய மாணவி சலோனி சபேல் என்ற என்ற பெண் வெள்ளிப் பதக்கம் வென்றார்.
மேற்கோள்கள்
பகுப்பு:1983 பிறப்புகள் பகுப்பு:வாழும் நபர்கள் பகுப்பு:இந்திய சதுரங்க வீரர்கள் பகுப்பு:மகாராட்டிர விளையாட்டு வீரர்கள்
நிசாமுதீன் மர்கஸ் பள்ளிவாசல்
நிசாமுதீன் மர்கஸ் பள்ளிவாசல் ("Nizamuddin Markaz Masjid") அல்லது பங்களாவாலி பள்ளிவாசல் இந்தியாவின் தெற்கு தில்லி மாவட்டத்தில் மேற்கு நிசாமுதீன் பகுதியில் அமைந்துள்ளது. இந்த பள்ளிவாசலில்தான் இசுலாமிய இயக்கமான தப்லீக் ஜமாஅத் ஆரம்பிக்கப்பட்டது.தப்லீக் ஜமாஅத்தின் உலகளாவிய தலைமையிடமாகவும் உள்ளது. .உலகம் முழுவதும் உள்ள தப்லீக் ஜமாத்தினர் ஆண்டுக்கு ஒருமுறை இங்கு கூடுவர்.
மேற்கோள்கள்
பகுப்பு:தில்லியில் உள்ள பள்ளிவாசல்கள்
பூர்ணிமா ராவ்
பூர்ணிமா ராவ் (Purnima Rau, பிறப்பு: சனவரி 30 1967), இந்தியா  பெண்கள் தேர்வுத் துடுப்பாட்ட  அணியின் அங்கத்தினர். இவர் ஐந்து தேர்வுத் துடுப்பாட்டப் போட்டிகளிலும், 33  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 1994/95-1999 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1993-2000/01 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இந்திய பெண்கள் தேர்வுத் துடுப்பாட்ட அணி பகுப்பு:1967 பிறப்புகள் பகுப்பு:வாழும் நபர்கள்
ஓலைப்பாடி ஊராட்சி, தஞ்சாவூர்
ஓலைப்பாடி ஊராட்சி (Olaipadi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பாபநாசம் வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1670 ஆகும். இவர்களில் பெண்கள் 838 பேரும் ஆண்கள் 832 பேரும் உள்ளனர்.
விருச்சகேது
விருச்சகேது (Vrishaketu), கர்ணன் - விருஷாலி இணையர்க்கு பிறந்த ஒன்பது மகன்களில் இரண்டாமவர். குருச்சேத்திரப் போரில் விருச்சகேது தவிர மற்ற அனைத்து சகோதரர்கள், 16ஆம் நாள் போருக்கு முன், பாண்டவப் படைகளால் கொல்லப்பட்டனர். . 17ஆம் நாள் போரில் கர்ணன் இறந்த பின், கர்ணனின் பிறப்பின் இரகசியம், குந்தியின் மூலம் பாண்டவர்கள் அறிந்ததால், குருச்சேத்திரப் போருக்குப் பின் பாண்டவர், விருச்சகேதுவிற்கு அங்க நாட்டின் அரசனாக முடிசூட்டினார்கள்.
ஓலைப்பாடி ஊராட்சி, தஞ்சாவூர்
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
விருச்சகேது
வெளி இணைப்புகள்
பகுப்பு:மகாபாரதக் கதை மாந்தர்கள்
ஓலைப்பாடி ஊராட்சி, தஞ்சாவூர்
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முத்தம் (திரைப்படம்)
முத்தம் 2002 இல் வெளிவந்த தமிழ்த் திரைப்படமாகும். அருண்குமார் நடித்த இப்படத்தை எஸ். ஏ. சந்திரசேகர் இயக்கினார்.
வெளி இணைப்புகள்
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள் பகுப்பு:பரணி இசையமைத்த திரைப்படங்கள்
பாலிகேட்டனேன்
பாலிகேட்டனேன் இயந்திரத்தனமாய் இணைக்கப்பட்ட கேட்டனேன் அமைப்புகளைக் கொண்ட ஒரு பலபடியாகும்.
பலபடி சங்கிலித்தொடரில், கேட்டனேன் அமைப்புகளின்  அமைவிடத்தைப் பொறுத்து, பாலிகேட்டனேன்கள் முக்கியத்தொடர் பாலிகேட்டனேன்கள் மற்றும் பக்கத் தொடர் பாலிகேட்டனேன்கள் என இரண்டு வகைகளாகப் பகுக்கப்பட்டுள்ளன. [n]-கேட்டனேன் (n மிகப்பெரிய எண்), ஆனது தனியாக இயந்திரவியல்ரீதியில் ஒன்றோடொன்று பிணைக்கப்பட்டுள்ள வளைய சேர்மங்கள் ஆகும். இவை உகப்பாக்கப்பட்ட பாலிகேட்டனேன்களாக பார்க்கப்படுகின்றன.
சகப்பிணைப்புகளுடன் கூடுதலாக தவிர்த்த இயந்திரவியல் பிணைப்புகளைக் கொண்டிருக்கும் பண்பே, மற்ற பலபடிச் சேர்மங்களிலிருந்து வேறுபடுகின்ற ஒரு பாலிகேட்டனேன் சேர்மத்தின் இயல்புக்குரிய தனித்த பண்பாக இருக்கிறது.
மேற்கோள்கள்
பகுப்பு:பலபடிகள்
கேசவன்புத்தன்துறை ஊராட்சி
கேசவன்புத்தன்துறை ஊராட்சி (Kesavanputhenthurai Gram Panchayat), தமிழ்நாட்டின் கன்னியாகுமரி மாவட்டத்தில் உள்ள இராஜாக்கமங்கலம் வட்டாரத்தில் அமைந்துள்ளது. இந்த ஊராட்சி, கன்னியாகுமரி சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3627 ஆகும். இவர்களில் பெண்கள் 1961 பேரும் ஆண்கள் 1666 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மலையகத் தமிழர் அமைப்புகள்
மலையகத் தமிழர்களினால் அல்லது மலையகத் தமிழர் அக்கறைகளை நோக்கங்களாகக் கொண்டு செயற்பட்ட, செயற்படும் அமைப்புகளை மலையகத் தமிழர் அமைப்புகள் எனலாம்.
வரலாறு
இலங்கையில் 1820 கள் தொடக்கம் மலையகத் தமிழர்கள் தமிழ்நாட்டில் இருந்து குடியேறி வாழ்ந்து வருகின்றார்கள். 1900 களின் தொடக்கத்திலேயே அவர்களின் அமைப்புகள் பற்றிய செய்திகள் கிடைக்கின்றன.
மேற்கோள்கள்
பகுப்பு:மலையகத் தமிழர் அமைப்புகள்